52 



Saoer Djalak Mangprang : „teu, mo waka dipitjeun, sabab masih leuleus, 

 mait mah koedoe heuras." 



Langen Sari toeloej heuras alah batan bontot. 



Nji Mas Mangprang Wajang geuat njaoer deui ka rakana, pokna : „engkang, 

 ajeuna mah enggeus heuras, geura pitjeun bae." 



Demi sajaktosna Raden Langen Sari henteu paeh, ngan sare bawaning koe 

 tibra, djadi sapertos anoe paeh, sarta eukeurna ditjandak koe Raden Djalak Mang- 

 prang, Langen Sari parantos eling, tapi ngahadja djiga noe hilang bae. 



Barang keur ditingalian paeh henteuna koe Djalak Mangprang, Langen Sari 

 ngadjak-ngadjak bae barina ngadoepak salira Djalak Mangprang, toeloej beunta 

 kawas sasarina. 



Sanggeus katingali koe Raden Djalak Mangprang, geuat njaoer ka raina 

 Njai Mas Mangprang Wajang, pokna : „beu, Njai, paingan teuing teu daek paeh 

 da ieu mah doeloer oerang noe djenengan Raden Langen Sari, lantjeuk Njai Soe- 

 moer Bandoeng." 



Enggalna koe Nji Mas Mangprang Wajang toeloej diakoe sarta dihormat- 

 hormat. 



Raden Djalak Mangprang pok deui njaoer ka raina Nji Mas Mangprang 

 Wajang : „Njai, itoe doea djelema noe dipitjeun ka djoeroe aloen-aloen geura-geura 

 hiroepan deui." 



Gantjang Nji Mas Mangprang Wajang njandak landong bari ngawatek isimna, 

 doea ponggawa didoedoet boeoekna sakoeren bari nendjrag lemah tiloe kali. Gan- 

 tjang hariroep malah sila sarta mando di hareupeun paseban. 



Koe Raden Langen Sari toeloej dipariksa, pokna : „koemaha, Rangga Siloeman 

 djeung Rangga Tjampaka, ajeuna maneh rek ngawoela atawa bangga, lamoen bang- 

 ga dipaehan tapi lamoen ngawoela dihiroepan." 



Demi walonna Rangga Siloeman djeung Rangga Tjampaka: „perkara ajeuna 

 mah koering rek ngawoela bae, soemangga, koering njanggakeun beuheung teuk- 

 teukkeun, soekoe genteng belokkeun, awak sakoedjoer sempaleun". 



Saoerna Langen Sari : „atoeh nja hade ari rek koemawoela mah, mangga, geu- 

 ra tjaralik di paseban ". 



Kitoe deui saderekna istri doeanana oge ngiring koemawoela, sakoemaha 

 toeang rakana. 



Gantjangna toeloej pada tjaralik di paseban, pameget pada pameget, istri pa- 

 da istri: nja eta hidji Langen Sari, kadoea Pati Djalak Mangprang, katiloe Rang- 

 ga Siloeman, kaopatna Rangga Tjampaka. Demi istrina hidji Nji Mas Mangprang 

 Wajang, pamidang nagara Daha, kadoea Nji Mas Maja Siloeman, katiloe Nji Mas 

 Tjampaka Larang. 



Ti dinja Langen Sari njaoer ka Pati. Djalak Mangprang, nja eta kagoengan 

 nagara Daha, demi saoerna: „akang, kaoela titip ieu bojongan: doea lalaki, doea 

 awewe; wireh kaoela rek nepoengan poen adi Njai Soemoer Bandoeng tala gang- 

 sa emas beureum Bitoeng Woeloeng, kaoela papisah enggeus heubeul pisan ". 



Didjawab koe sakabeh : soemanga, ngan oelah lawas bae." 



Bjoer Langen Sari, toeloej ngapoeng ka awang-awang. 



